CELEX: 62012CA0276
Language: fi
Date: 2013-10-22 00:00:00
Title: Asia C-276/12: Unionin tuomioistuimen tuomio (suuri jaosto) 22.10.2013 (Nejvyšší správní soudin (Tšekin tasavalta) esittämä ennakkoratkaisupyyntö) — Jiří Sabou v. Finanční ředitelství pro hlavní město Prahu (Direktiivi 77/799/ETY — Jäsenvaltioiden viranomaisten keskinäinen apu välittömien verojen alalla — Pyyntöön perustuva tietojenvaihto — Verotusmenettely — Perusoikeudet — Pyynnön esittäneen jäsenvaltion ja pyynnön vastaanottaneen jäsenvaltion niiden velvoitteiden rajat, jotka kohdistuvat verovelvolliseen — Velvollisuutta ilmoittaa verovelvolliselle virka-apupyynnöstä ei ole — Velvollisuutta pyytää verovelvollista osallistumaan todistajien kuulemiseen ei ole — Verovelvollisen oikeus kyseenalaistaa toimitetut tiedot — Toimitettujen tietojen vähimmäissisältö)

14.12.2013   
            
            
               FI
            
            
               Euroopan unionin virallinen lehti
            
            
               C 367/16
            
         Unionin tuomioistuimen tuomio (suuri jaosto) 22.10.2013 (Nejvyšší správní soudin (Tšekin tasavalta) esittämä ennakkoratkaisupyyntö) — Jiří Sabou v. Finanční ředitelství pro hlavní město Prahu
   (Asia C-276/12) (1)
   
   (Direktiivi 77/799/ETY - Jäsenvaltioiden viranomaisten keskinäinen apu välittömien verojen alalla - Pyyntöön perustuva tietojenvaihto - Verotusmenettely - Perusoikeudet - Pyynnön esittäneen jäsenvaltion ja pyynnön vastaanottaneen jäsenvaltion niiden velvoitteiden rajat, jotka kohdistuvat verovelvolliseen - Velvollisuutta ilmoittaa verovelvolliselle virka-apupyynnöstä ei ole - Velvollisuutta pyytää verovelvollista osallistumaan todistajien kuulemiseen ei ole - Verovelvollisen oikeus kyseenalaistaa toimitetut tiedot - Toimitettujen tietojen vähimmäissisältö)
   2013/C 367/27
   Oikeudenkäyntikieli: tšekki
   
      Ennakkoratkaisua pyytänyt tuomioistuin
   
   Nejvyšší správní soud
   
      Pääasian asianosaiset
   
   
      Kantaja: Jiří Sabou
   
      Vastaaja: Finanční ředitelství pro hlavní město Prahu
   
      Oikeudenkäynnin kohde
   
   Ennakkoratkaisupyyntö — Nejvyšší správní soud — Jäsenvaltioiden toimivaltaisten viranomaisten keskinäisestä avusta välittömien verojen alalla 19.12.1977 annetun neuvoston direktiivin 77/799/ETY (EYVL 1977 L 336, s. 15) 1, 2 ja 6 artiklan, 7 artiklan 1 kohdan ja 8 artiklan 1 kohdan sekä Euroopan unionin perusoikeuskirjan (EUVL C 303, s. 1) 41 artiklan 2 kohdan a alakohdan tulkinta — Verovelvollisen perusoikeudet häntä vastaan aloitetussa veromenettelyssä, kuten oikeus saada tietoja kantajana olevan valtion veroviranomaisen päätöksestä pyytää tietoja, osallistua tällaisen pyynnön muotoiluun, oikeus saada etukäteen tieto todistajien kuulemisesta pyynnön vastaanottaneessa jäsenvaltiossa ja osallistua siihen sekä oikeus kiistää kyseisen jäsenvaltion toimivaltaisen viranomaisen toimittamien tietojen paikkansapitävyys
   
      Tuomiolauselma
   
   
               1)
            
            
               Unionin oikeutta, kuten jäsenvaltioiden toimivaltaisten viranomaisten keskinäisestä avusta välittömien verojen ja vakuutusmaksuista perittävien verojen alalla 19.12.1977 annettua direktiiviä 77/799/ETY, sellaisena kuin se on muutettuna 20.11.2006 annetulla neuvoston direktiivillä 2006/98/EY, ja perusoikeutta tulla kuulluksi on tulkittava siten, ettei niillä anneta jäsenvaltion verovelvolliselle oikeutta saada tietoa virka-apupyynnöstä, jonka mainittu jäsenvaltio esittää jollekin toiselle jäsenvaltiolle muun muassa tarkastaakseen niiden tietojen oikeellisuuden, jotka kyseinen verovelvollinen on ilmoittanut tuloveroilmoituksessaan, eikä oikeutta osallistua kyseiselle jäsenvaltiolle esitettävän pyynnön muotoiluun eikä oikeutta osallistua tämän valtion toimittamaan todistajien kuulemiseen.
            
         
               2)
            
            
               Direktiivillä 77/799, sellaisena kuin se on muutettuna direktiivillä 2006/98, ei säädetä siitä, millä edellytyksillä verovelvollinen voi riitauttaa pyynnön vastaanottaneen jäsenvaltion toimittamien tietojen oikeellisuuden, eikä siinä aseteta minkäänlaisia erityisvaatimuksia toimitettavien tietojen sisällön osalta.
            
         
      (1)  EUVL C 273, 8.9.2012.